Diari Oficial de la Generalitat Valenciana


Sumari del DOGV 9510, del 12-01-2023 (2023/133)

RESOLUCIÓ de 29 de desembre de 2022, del president de l'Institut Valencià de Competitivitat Empresarial (IVACE), de modificació de la Resolució de 15 de novembre de 2022, del president de l'IVACE, per la qual es convoquen ajudes en matèria d'eficiència energètica en empreses, amb cofinançament de la Unió Europea a través del Fons Europeu de Desenvolupament Regional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9510

Data del DOGV
:   12-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/133


Data del document
:   29-12-2022

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de desembre de 2022, del president de l'Institut Valencià de Competitivitat Empresarial (IVACE), de modificació de la Resolució de 15 de novembre de 2022, del president de l'IVACE, per la qual es convoquen ajudes en matèria d'eficiència energètica en empreses, amb cofinançament de la Unió Europea a través del Fons Europeu de Desenvolupament Regional. [2023/133]  
En data 22 de novembre de 2022, es publica en el Diari Oficial de la Generalitat Valenciana número 9475, la Resolució de 15 de novembre de 2022, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'eficiència energètica en empreses, amb cofinançament de la Unió Europea a través del Fons Europeu de Desenvolupament Regional.  
La citada resolució estableix en el seu article 3.2 les actuacions energètiques que podran ser secundades amb caràcter orientatiu i no limitatiu, així com les actuacions que, entre altres, no seran subvencionables. Entre aquestes actuacions no subvencionables, es fa necessari afegir una tipologia de projectes que en cap cas podran ser objecte d'ajuda en el marc de la convocatòria de referència.  
De la mateixa manera, en l'article 9 de la Resolució de 15 de novembre de 2022, ha d'eliminar-se la referència al fet que la memòria tècnica servirà de referent per a aplicar els criteris de valoració per a la concessió de les ajudes, ja que en la present convocatòria l'únic criteri d'atorgament de les ajudes serà el del moment de presentació de les corresponents sol·licituds.  
Per això, en virtut del que es disposa en l'article 4 del Reglament d'organització i funcionament de l'IVACE, aprovat per Decret 4/2013, de 4 de gener del Consell, modificat per Decret 69, de 16 de maig del Consell, resolc:  
  
Article únic. Modificació de la convocatòria  
Es modifica l'article 3.2 de la convocatòria, afegint un últim guió amb la següent redacció:  
«- No seran subvencionables els projectes de millora de l'eficiència energètica de l'envolupant tèrmica, de reforma de les instal·lacions tèrmiques i d'il·luminació en edificis d'ús terciari no industrials, en els quals s'haja de complir la IT 1.3.7.4.2 del RITE.»  
Es modifica l'apartat a de l'article 9.2.2. de la convocatòria, que queda redactat de la següent manera:  
«a) Auditoria Energètica/Memòria tècnica. La memòria tècnica s'adequarà al model normalitzat disponible en la pàgina web http://www.ivace.es. En el cas que l'entitat sol·licitant dispose d'una auditoria energètica global de la mateixa entitat ja realitzada amb anterioritat on es detalle la mesura per a la qual sol·licita ajuda, i contemple tots els apartats indicats en la memòria tècnica, haurà d'aportar-ne una còpia, i en aquest cas no serà necessària la presentació de la memòria tècnica normalitzada.»  
  
Contra aquesta resolució, que posa fi a la via administrativa, podrà interposar-se en el termini d'un mes un recurs potestatiu de reposició davant el president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 29 de desembre de 2022.- El president de l'IVACE: Rafael Climent González.